ເວທີປາໄສພາກພື້ນອາຊຽນ : ຕ້ອງການບົນລຸປະມວນຫຼັກການ COC ໂດຍໄວ
10 ມິຖຸນາ 2014 - 15:16:06
(vovworld)- ວັນທີ 9/6, ຢູ່ຢາງກຸງປະເທດມຽນມາ, ໄດ້ດຳເນີນກອງປະຊຸມບັນດາເຈົ້າໜ້າທີ່ຂັ້ນສູງ SOM ຂອງເວທີປາໄສພາກພື້ນອາຊຽນ ARF. ຄະນະຜູ້ແທນຫວຽດນາມໂດຍທ່ານຮອງລັດຖະມົນຕີການຕ່າງປະເທດຫວຽດນາມ ຝ້າມກວາງວິງ, ຫົວໜ້າ SOM ອາຊຽນ-ຫວຽດນາມເປັນຫົວໜ້າຄະນະ. ທີ່ກອງປະຊຸມບັນດາປະເທດລ້ວນແຕ່ຄວາມວິຕົກກັງວົນຢ່າງເລິກເຊິ່ງຕໍ່ໜ້າບັນດາການຜັນແປທີ່ສັບສົນ ແລະ ຄວາມເຄັ່ງຕຶງທີ່ນັບມື້ນັບເພີ່ມຂຶ້ນຢູ່ທະເລຕາເວັນອອກ ແລະ ເນັ້ນໜັກວ່າຕ້ອງລະງັບໃຈ, ຕຳໜິຕິຕຽນຢ່າງຮຸນແຮງຕໍ່ການກະທຳພຽງລຳພັງຝ່າຍດຽວລະເມີດກົດໝາຍສາກົນ, ສົນທິສັນຍາ ສ.ປ.ຊ ກ່ຽວກັບກົດໝາຍທະເລ 1982 (UNCLOS 1982)ແລະ ເນື້ອໃນຈິດໃຈຖະແຫຼງການກ່ຽວກັບການປະພຶດຂອງຝ່າຍຕ່າງໆຢູ່ທະເລຕາເວັນອອກ (DOC), ເນັ້ນໜັກເຖິງເລື່ອງປະຕິບັດກົດໝາຍສາກົນ, UNCLOS 1982 ແລະ DOC, ກ້າວໄປເຖິງການບົນລຸປະມວນຫຼັກການ COC ໂດຍໄວ. ກ່າວຄຳເຫັນທີ່ກອງປະຊຸມ, ທ່ານຮອງລັດຖະມົນຕີການຕ່າງປະເທດຫວຽດນາມ ຝ້າມກວາງວິງ ເນັ້ນໜັກເຖິງຄວາມສຳຄັນຂອງສັນຕິພາບ, ສະຖຽນລະພາບ, ຄວາມໝັ້ນຄົງ, ປອດໄພ ແລະ ສິດເສລີໃນການເດີນເຮືອຢູ່ທະເລຕາເວັນອອກ ແລະ ເນັ້ນໜັກວ່າ ຫວຽດນາມຮຽກຮ້ອງຈີນຈົ່ງຖອນຮ້ານເຈາະນ້ຳມັນໄຮຢາງ 981 ພ້ອມກັບບັນດາກຳປັ່ນຄຸ້ມກັນອອກຈາກເຂດເສດຖະກິດຈຳເພາະ ແລະ ໄຫຼ່ທະວີບຂອງຫວຽດນາມ. ຫວຽດນາມເນັ້ນໜັກເຖິງການປະຕິບັດກົດໝາຍສາກົນຢ່າງເຂັ້ມງວດ ແລະ UNCLOS 1982, ສະໜັບສະໜູນການປະຕິບັດບັນດາຂໍ້ກຳນົດຂອງ DOC ຢ່່າງຄົບຖ້ວນ ແລະ ມີປະສິດທິຜົນ, ພ້ອມທັງຢືນຢັນຄວາມຕ້ອງການໂດຍຈຳເປັນເພື່ອ ບົນລຸປະມວນຫຼັກການ COC ໂດຍໄວ.
ກ່ຽວກັບກຳນົດທິດໃນອະນາຄົດຂອງ ARF, ທ່ານຮອງລັດຖະມົນຕີການຕ່າງປະເທດຫວຽດນາມ ຝ້າມກວາງວິງ ສະເໜີ ARF ຈົ່ງເພີ່ມທະວີການສ້າງຄວາມເຊື່ອໝັ້ນໃນສະພາບການພາກພື້ນພວມມີເພີ່ມທະວີການແກ່ງແຍ້ງບຸດທະສາດລະຫວ່າງບັນດາປະເທດໃຫຍ່ ແລະ ພວມຕ້ອງປະເຊີນໜ້າກັບບັນດາສິ່ງທ້າທາຍຕໍ່ການປ້ອງກັນຄວາມສະຫງົບທີ່ສັບສົນຊຶ່ງເຄີຍມີມາ ແລະ ບໍ່ເຄີຍມີມາກ່ອນ.